Erik Haula

Erik Haula (s. 23. maaliskuuta 1991 Pori) on suomalainen jääkiekkoilija, joka edustaa NHL-seura Nashville Predatorsia. 

Ura
Seuraura
Haula on Porin Ässien kasvatti. Hän voitti joukkueessa A-nuorten SM-hopeaa kaudella 2007–2008, joka on hänen toistaiseksi viimeisin Suomen sarjoissa.EliteProspects

Kaudeksi 2008–2009 Haula siirtyi Pohjois-Amerikkaan USHS-sarjaan Shattuck St. Mary'siin. Hän oli tehoilla 26+58=84 joukkueen kolmanneksi paras pistemies ja koko USHS:n pistepörssin seitsemäs. Minnesota Wild varasi Haulan seitsemännellä kierroksella 182. pelaajana NHL:n varaustilaisuudessa 2009. Kaudella 2009–2010 Haula vaihtoi juniorisarjaa siirtymällä USHL:ään hänet varanneeseen Omaha Lancersiin. Hän teki 56 ottelussa tehot 28+44=72, jotka toivat hänelle valinnat tulokkaiden tähdistökentälliseen, toiseen tähdistökentälliseen sekä tähdistöotteluun.

Haula pelasi vuodet 2010–2013 Minnesotan yliopistossa Minnesota Golden Gophers -joukkueessa NCAA:ssa. Hän oli Thomas Vanekin jälkeen vasta toinen Gophersissa pelannut eurooppalaispelaaja. Toisella kaudellaan 2011–2012 hän oli joukkueen paras pistemies tehoilla 20+29=49. Viimeisellä yliopistokaudellaan Haula oli joukkueensa paras pistemies tehoilla 16+35=51 ja jakoi NCAA:n pistepörssissä neljännen sijan St. Lawrencen Greg Careyn ja Bostonin Johnny Gaudreaun kanssa ja oli syöttöpörssin toinen. Haula valittiin kolmen viimeisen yliopistokautensa päätteeksi WCHA:n toiseen tähdistökentälliseen ja akateemiseen tähdistökentälliseen. Huhtikuussa 2013 Gophersin kauden päätyttyä Haula teki kaksivuotisen tulokassopimuksen Minnesota Wildin kanssa ja pelasi loppukauden sen farmissa Houston Aerosissa AHL:ssä.

Kaudeksi 2013–2014 Wildin farmijoukkueeksi vaihtui Iowa Wild, jossa Haula aloitti kauden. Haula nostettiin Minnesotan kokoonpanoon 28. marraskuuta 2013 ja hän pelasi uransa ensimmäisen NHL-ottelun seuraavana iltana kotona Colorado Avalanchea vastaan 3–1-häviössä. Haula pelasi 14.17 minuuttia ja sai syöttöpisteen Wildin ainoaksi jääneeseen Dany Heatleyn maaliin. Hänet valittiin myös ottelun kolmostähdeksi. 18. tammikuuta 2014 Haula teki ensimmäisen NHL-maalinsa Dallas Starsin Kari Lehtosen taakse.http://www.iltalehti.fi/mmjaakiekko-2014/2014051418300222_jv.shtml Haula pelasi runkosarjassa 46 ottelua tehoilla 6+9=15 ja hänen +/– -tilastonsa +14 oli Wildin hyökkääjistä paras ja koko joukkueen kolmanneksi paras Ryan Suterin ja Jared Spurgeonin jälkeen. Pudotuspeleissä hän oli Wildin suurimpia onnistujia, varsinkin toisen kierroksen sarjassa Chicago Blackhawksia vastaan.http://www.jaakiekkoexpertti.com/haula-viemassa-jatkosopimusneuvottelut-valimieskasittelyyn/  Hän oli joukkueen paras maalintekijä neljällä osumallaan yhdessä Zach Parisen ja Mikael Granlundin kanssa.

Kausi 2014–2015 oli Haulalle pelillisesti pettymys ja hän oli osan kaudesta ulkona kokoonpanosta tehden 72 runkosarjaottelussa tehot 7+7=14. Katsomokomennuksia oli etenkin pudotuspeleissä, joissa hän pelasi kaksi ottelua tehden yhden maalin.

Haulan ja Wildin sopimus loppui kauteen 2015, ja hänestä tuli rajoitettu vapaa pelaaja. Haula ja Minnesota tekivät kaksivuotisen jatkosopimuksen elokuussa 2015, josta hän ansaitsi kaudesta miljoona dollaria.http://wild.nhl.com/club/news.htm?id=776163

Kausi 2015–2016 oli Haulalle todellinen läpimurto. Hän teki 76 pelissä 34 tehopistettä, mikä oli tuplasti enemmän pisteitä kahteen edelliseen kauteen verrattuna. Hän sivusi myös Wildin seurahistorian pisintä pisteputkea tekemällä pisteitä kymmenessä ottelussa peräkkäin. Haula pelasi myös NHL-uransa ensimmäisen ulkoilmaottelunsa tehden tehot 2+1 6–1-voitossa Chicago Blackhawksista.  Haula valittiin myös ottelun parhaaksi pelaajaksi. Seuraavalla kaudella hän teki tehot 15+11=26.

Kaudeksi 2017–2018 Haula siirtyi Vegas Golden Knightsiin. Lauantaina 4. marraskuuta 2017 Vegasin vierasottelussa Ottawa Senatorsia vastaan Haula saalisti oman henkilökohtaisen yhden ottelun piste-ennätyksensä tekemällä kaksi maalia ja antamalla yhden maalin johtaneen syötön. Jälkimmäinen maali jäi myös ottelun voittomaaliksi. Haula oli pelannut kerran aiemmin urallaan kolmen pisteen ottelun, mutta tällöin teki vain yhden maalin.

Kaudeksi 2019–2020 Haula siirtyi Carolina Hurricanesiin. Helmikuussa 2020 Hurricanes kauppasi Haulan yhdessä Eetu Luostarisen, Lucas Wallmarkin ja AHL-puolustaja Chase Priskien kanssa Florida Panthersiin saaden vastineeksi keskushyökkääjä Vincent Trocheckin. Haulasta tuli kauden päätteeksi rajoittamaton vapaa agentti, jolloin hän voi vapaasti solmia sopimuksen minkä tahansa seuran kanssa. Joulukuussa 2020 Haula teki Nashville Predatorsin kanssa yksivuotisen ja 1,75 miljoonan dollarin arvoisen sopimuksen. https://www.nhl.com/predators/news/predators-sign-erik-haula-to-one-year-contract/c-319871942 Heinäkuussa 2021 Haula teki vapaana agenttina Boston Bruinsin kanssa kaksivuotisen sopimuksen, jonka cap hit oli 2 375 000 dollaria. https://www.nhl.com/bruins/news/boston-bruins-announce-free-agent-signings-and-transactions/c-325850554?sf248051742=1

Heinäkuussa 2022 Bruins kauppasi Haulan New Jersey Devilsiin vaihdossa Pavel Zachaan. https://www.sportsnet.ca/nhl/article/bruins-acquire-pavel-zacha-from-devils-for-erik-haula/ Kaudella 2022–2023 Haula teki 80 runkosarjaottelussa 14 maalia ja yhteensä 41 tehopistettä. Pudotuspeleissä Haula pelasi 12 ottelussa ja teki neljä maalia ja yhteensä kuusi tehopistettä. Kesäkuussa 2023 Haula teki Devilsin kanssa kolmivuotisen ja yhteensä 9,45 miljoonan dollarin arvoisen jatkosopimuksen. https://www.tsn.ca/nhl/new-jersey-devils-sign-erik-haula-to-three-year-9-45m-contract-extension-1.1976730 Kaudella 2023–2024 Haula nimettiin Devilsin varakapteeniksi. Hän pelasi 76 runkosarjaottelua ja teki 16 maalia ja yhteensä 35 tehopistettä, Devilsin jäädessä pudotuspelien ulkopuolelle.

Kesäkuussa 2025 Haula palasi Predatorsiin Devilsin kaupattua hänet joukkueeseen vaihdossa Jeremy Hanzeliin ja neljännen kierroksen varausvuoroon vuoden 2025 varaustilaisuudessa.

Maajoukkueura

Haula pelasi MM-kilpailuissa vuonna 2014 voittaen hopeaa ja olympialaisissa vuonna 2026 voittaen pronssia.

Hän pelasi alle 18-vuotiaiden MM-kilpailuissa vuosina 2008 ja 2009 voittaen pronssia. Vuonna 2011 hän pelasi alle 20-vuotiaiden MM-kilpailuissa 2011 ollen Suomen paras maalintekijä ja toiseksi paras pistemies Teemu Pulkkisen jälkeen. Haula pelasi alle 17-vuotiaiden World Hockey Challengessa vuonna 2008. Yhteensä hän on pelannut 44 nuorten ja 13 poikien maaottelua.

Haula edusti Suomea helmikuussa 2025 järjestetyssä 4 Nations Face-Off -turnauksessa pelaten Suomen kaikissa kolmessa ottelussa jääden tehopisteittä.

Pelityyli
Haula on pelipaikaltaan keskushyökkääjä, mutta pelaa joskus myös laidassa. Haulan vahvuuksia ovat EliteProspectsin Ulf Anderssonin mukaan nopeus, työmoraali ja kahdensuunnan peli sekä hyvät kädet. Sama sivusto on kuvannut Haulan pelaajaprofiililtaan kahden suunnan hyökkääjäksi.

Minnesota Wildin päävalmentaja Mike Yeo sanoi lokakuussa 2013: 

Yksityiselämä
Erik Haulan isä Tomi Haula on amerikkalaisen jalkapallon vaikuttaja ja hän on toiminut muun muassa Pyynikki Patriotsin (Tampere) ja Turku Trojansin päävalmentajana. Haulan perheellä on myös asunto Floridassa. Hänellä on velipuoli Aleksander (2002), veli Tomek (2004) ja sisko Lidia (2006).

Haula avioitui heinäkuussa 2019 Kristen Boegen kanssa Las Vegasissa. Boege sai keskenmenon joulukuussa 2019. Pariskunnan sai esikoispoikansa 2. tammikuuta 2021. 

Haula saa Las Vegasiin nimikkotien. Kaupungin pohjoisosaan rakennetaan parhaillaan (kevät 2020) asuinaluetta, jonka tiet on nimetty Vegas Golden Knightsin ensimmäisen kauden jäsenten mukaan.

Tilastot
 2006–2007  Ässät  B-SM  29  19  24  43  24  –  –  –  –  –  2007–2008  Ässät  B-SM  5  5  3  8  14  –  –  –  –  –  U18  6  1  3  4  2   Ässät  A-SM  40  7  15  22  26  12  2  0  2  4  WHC  5  2  8  10  18 2008–2009  Shattuck St. Mary's  USHSW  53  26  58  84  46  –  –  –  –  –  U18  6  3  1  4  2 2009–2010  Omaha Lancers  USHL  56  28  44  72  59  –  –  –  –  – 2010–2011  Minnesota Golden Gophers  NCAA  34  6  18  24  22  –  –  –  –  –  JMM  6  4  3  7  10 2011–2012  Minnesota Golden Gophers  NCAA  43  20  29  49  30  –  –  –  –  – 2012–2013  Minnesota Golden Gophers  NCAA  37  16  35  51  14  –  –  –  –  –   Houston Aeros  AHL  6  0  2  2  2  5  1  1  2  4 2013–2014  Minnesota Wild  NHL  46  6  9  15  29  13  4  3  7  0  MM  6  0  1  1  2  Iowa Wild  AHL  31  14  13  27  14  –  –  –  –  –   Minnesota Wild  NHL  72  7  7  14  26  2  1  0  1  0   Minnesota Wild  NHL  76  14  20  34  24  5  1  3  4  2   Minnesota Wild  NHL  72  15  11  26  28  4  0  1  1  0  WCup  1  0  0  0  0   Vegas Golden Knights  NHL  76  29  26  55  37  20  3  6  9  27   Vegas Golden Knights  NHL  15  2  5  7  10  –  –  –  –  –   Carolina Hurricanes  NHL  41  12  10  22  20  –  –  –  –  –   Florida Panthers  NHL  7  0  2  2  2  4  1  0  1  0   Nashville Predators  NHL  51  9  12  21  14  6  1  3  4  4   Boston Bruins  NHL  78  18  26  44  47  7  1  2  3  8   New Jersey Devils  NHL  80  14  27  41  47  12  4  2  6  15   New Jersey Devils (A)  NHL  76  16  19  35  54  –  –  –  –  –   New Jersey Devils (A)  NHL  69  11  10  21  39  5  0  1  1  2  4N  3  0  0  0  0 12 kautta  yhteensä  NHL  759  153  184  337  383  78  16  21  37  58 2 kautta  yhteensä  AHL  37  14  15  29  16  5  1  1  2  4

Lähteet



Viitteet

Luokka:Suomalaiset jääkiekkoilijat
Luokka:Suomalaiset olympiamitalistit
Luokka:Minnesota Wildin varaamat pelaajat
Luokka:Vuonna 1991 syntyneet
Luokka:Elävät henkilöt
Luokka:Seulonnan keskeiset artikkelit